གནའ་སྔ་མོའི་རྒྱ་གར་གྱི་ནང་པའི་ཆོས་སྡེ་ཁག་གི་མཚན་ཟུར་ལ་ཆོས་སྡེ་དེ་སློབ་གཉེར་ཁང་ཞིག་ཡིན་པའི་མཚོན་བྱེད་མེད་པ་འདྲ་སྟེ།ན་ལེནྡྲ་ཞེས་པ་བོད་སྐད་དུ་འདམ་བུའི་ཚལ་དང།འདམ་བུ་སྦྱིན་ཞེས་གང་དུ་འགྱུར་ཡང་ས་གནས་ཀྱི་ཁྱད་པར་ཙམ་ལས་མི་གསལ་བ་དང།བྲི་ཀ་མ་ལ་ཤཱི་ལ་ཞེས་པ་ཡང་བོད་སྐད་དུ་ཚུལ་ཁྲིམས་ཀྱི་དྲི་ངད་ལྡང་བ་ཞེས་པ་དང།རྣམ་པར་གནོན་པའི་ངང་ཚུལ་ཞེས་པ་གང་དུ་འགྱུར་ཡང་ཐད་ཀར་སློབ་གཉེར་གྱི་ལྟེ་གནས་ཤིག་ལ་གོ་མི་ཐུབ།དེ་བཞིན་ཨོ་ཏནྟ་པཱུ་རི་ཞེས་པ་བོད་སྐད་དུ་འཕུར་བྱེད་ཀྱི་གྲོང་ཁྱེར་ཞེས་བྱུང་བ་འདི་ལ་ཡང་སློབ་སྦྱོང་གི་ལྟེ་གནས་ཡིན་པའི་ཤེས་བྱེད་མེད།